waso pimeja walo

ma Oselija 

ma Oselija la kulupu ante pi waso pimeja walo mute li lon. 

 waso pi awen ma 
waso ni li awen e ma ona, li awen lon ma ona. ijo pi ike tawa waso ni li lon ma ona la ken la ona li utala e jan e soweli ante tan ni. 

 sijelo 
sijelo la waso li pimeja li walo lili li ken pimeja walo lili. lukin li loje. uta kiwen li walo. selo ko pi lawa monsi ona la walo li lon.

sijelo pi waso sin la selo li pimeja li pimeja walo. suli ona li sama suli pi waso mama. https://www.environment.nsw.gov.au/topics/animals-and-plants/native-animals/native-animal-facts/australian-magpie

 moku 
ona li moku mute e pipi e soweli lili. 

 kulupu 
waso li ken kulupu kepeken nasin tu: kulupu mama en kulupu suli. kulupu suli la waso sin mute en waso pi kulupu mama ala li lon. 

 ma lon 
waso ni li lon ma mute pi ma Oselija. taso la jan li kama e waso tawa ma Nusilan kin. 

 waso pi lawa suli 
lawa pi waso ni la sijelo ona la lawa li suli. ona la waso pi awen ma la ona li lili. lukin la ona li sama lili waso pi awen ma.

 sijelo 
sijelo la waso li walo li pimeja lili. lukin li pimeja. uta kiwen li walo. selo pi sinpin ona la walo li lon. selo pi lawa ona la pimeja taso li lon.

sijelo pi waso sin la selo li pimeja pi kule ma li walo.

 moku 
ona li moku e pipi e soweli lili e waso ante lili. 

 waso pi uta suli 

 sijelo 
selo ko la ona li walo. sijelo waso li suli li pimeja len. lukin ona li pimeja. noka palisa li suli. 

 moku 
ona li moku e kala e pipi e akesi. taso la tenpo pi jan mute la ona li kama moku e moku jaki jan kepeken uta suli ona.

 ma lon 
waso ni li lon ma pi poka pi telo mute tan ni: kala li suli wile tawa ona. 

 ma Elopa en ma Asija 

 waso laso 

waso ni li moku e pipi e kili e pan e soweli lili e sike mama pi waso ante. sona pi waso ante la sona ona li ken wawa. 

 sijelo 
sinpin anpa ona la walo li lon. luka ona la laso suno li lon. lukin ona li pimeja. sijelo ale ante la pimeja li lon.
kulupu:waso
kulupu:pini ala